Povratak kovačkog zanata
Taj zanat, koji je sa pojavom nove tehnologije počeo da zastareva, izgleda ponovo oživljava u SAD
Kurt Velč pravi ružu. Čarli Pertikari pravi otvarač za pisma. Pertikari i Velč koristeradionicu u jednom parku nadomak Vašingtona. Oni su članovi Udruženja kovača Potomka – neprofitne organizacije koja podučava nove generacije ovom starom zanatu. Kurt Velč, inače programer, učlanio se u udruženje pre dve godine. Pomenuto udruženje počelo je sa radom pre 30 godina i imalo je 20 kovača, da bi danas broj članova porastao na 200. Većini je ovaj zanat hobi, ali među članovima ima i umetnika. Advokat Majkl Briskin je predsednik udruženja. Jedno od takvih udruženja je i “Asocijacija kovača srednjeg Atlantika”. Grupa je nedavno proslavila osmu godišnjicu u Kordovi, u saveznoj državi Merilend, gde su profesionalni kovači pokazivali svoje umeće privukavši oko 150 posetilaca. Pej Anderson, predsednik Asocijacije kovača umetnika Severne Amerike bio je među prisutnima. On kaže da njegovo udruženje ima četiri hiljade članova širom sveta. Anderson dodaje da se, pored toga što i dalje služi za obavljanje nekih tradicionalnih poslova, kovački zanat sada udaljio od svojih isključivo funkcionalnih korena. “ U vašingtonskoj radionici, Čarli Pertikari privodi kraju otvarač za pisma, dok Kurt Velč obavlja završne radove na ruži. Pertikari kaže da ne postoji ništa kao kada parče običnog metala postane prelepi predmet, koji je napravio sopstvenim rukama.